kardosdrur/scandi-wiki huggingface dataset:
Casper Gandrup

Casper de Fønss Gandrup Hansen (født 12. august 1999 i Viborg) er en dansk fodboldspiller, der spiller på midtbanen for Viborg FF.

Karriere 
Gandrup er opvokset i Bruunshåb, og som 3-årig begyndte han at spille fodbold i Bruunshåb/Tapdrup IF. Senere rykkede han ind til FK Viborg. I september 2015 underskrev han en 3-årig kontrakt med Viborg FF, og fik han debut for Viborg FFs hold i Reserveligaen. Næsten samtidig var han startet i 'Talentklassen' på Viborg Katedralskole.

Han fik debut for Viborg FFs førstehold 23. august 2017 i en hjemmekamp mod FC Fredericia.

Referencer

Eksterne henvisninger 
 Casper Gandrups personlige hjemmeside 
 

Personer fra Viborg
Fodboldspillere fra Danmark
Fodboldspillere fra Viborg FF
Klassekabalen

Klassekabalen er en dansk dokumentarserie i seks afsnit fra 2015 instrueret af Ulla Søe. Serien følger en skoleklasse i forskellige situationer og ser på skolebørns trivsel.

I afsnittet med titlen "Lejrskole" var klassen på Middelaldercentret på lejrskole i to dage. Man fulgte eleverne fra de tog af sted i toget, klædte om til middelaldertøj, lavede mad, skød blide af og så ridderturnering. Herefter blev der vist, hvordan klassen gebærdede sig efter åbningstiden i moderne tøj og med hinandens samvær. Klassen sov i middelaldertelte, med undtagelse af et par stykker som fik hjemve, og næste morgen tog hjem. Undervejs i programmet blev nogle af eleverne interviewet om deres oplevelser.

Afsnit

Eksterne henvisninger

Noter 

Tv-serier fra 2010'erne
Dokumentarfilm fra Danmark
Børnefilm fra Danmark
Straight Outta Compton (album)

Straight Outta Compton er N.W.A.'s andet album, der blev udgivet i 1988. Størstedelen af albummet blev rappet af Ice Cube, Eazy-E og MC Ren, hvor Dr. Dre og DJ Yella producerede. Albummet kan betragtes som en vigtig del i gennembruddet for både gangsta rappens og vestkystshiphoppens dominans på hiphop-scenen i begyndelsen af 1990'erne.

Straight Outta Compton er også navnet på filmen om gruppen fra 2015.

Referencer 

Album fra 1988
Garz (Usedom)

Garz er en by og kommune i det nordøstlige Tyskland, beliggende i Amt Usedom-Süd i den nordøstlige del af Landkreis Vorpommern-Greifswald i delstaten Mecklenburg-Vorpommern. Kommunen strækker sig fra norddbredden af Stettiner Haff til den mod øst liggende grænse til Polen. Ved Haff grænser Garz mod øst til kommunen Kamminke og mod vest til Zirchow. Mod nord ligger kommunen Korswandt, og cirka seks kilometer mod nord ligger Seebad Heringsdorf. Den østlige del af arealet til Flughafen Heringsdorf er beliggende på kommunens område.

Gennem den nordlige del af kommunen, der ligger i Naturpark Insel Usedom, går Bundesstraße
B 110. Mod nordøst findes den sandede Zerninsee og bakken Golm, der med 69 meter er det højeste punkt på øen Usedom.

Eksterne kilder og henvisninger 

 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Syd
Byer i Kreis Vorpommern-Greifswald
Straight Outta Compton

Straight Outta Compton kan henvise til:

 Straight Outta Compton (album) – studiealbum fra 1988 af N.W.A
 Straight Outta Compton (sang) – single fra albummet
 Straight Outta Compton (film) – fra 2015 instrueret af F. Gary Gray
Qaher-313

Qaher-313 () er et iransk femtegenerations-stealth-kampfly.

Referencer

Eksterne henvisninger 

Kampfly
Stealthfly
Militærfly fra Iran
Shenyang J-31

Shenyang J-31 er et tomotors kinesisk femtegenerations kampfly med stealth-teknologi.

Eksterne henvisninger

Referencer 

Kampfly
Stealthfly
Militærfly fra Kina
2-motors jetfly
Og andre historier

Og andre historier er en dansk novellesamling af Klaus Rifbjerg udgivet i 1964 på Gyldendal. Samlingen består af 23 noveller, der er mellem 5 og 20 sider lange.

Titlen signalerer, at der ikke er en af novellerne, der er den centrale eller vigtigste i samlingen. Novellerne omfatter episoder fra alle faser af livet fra barndommen til alderdommen, og der er særligt fokus på mandens seksualitet.

Og andre historier er optaget i Kulturkanonen i 2006.

Novellerne 
 "Bevidstheden"
 "Såret"
 "Selvmord"
 "Tanden"
 "Bomber i det fjerne"
 "Hunden"
 "Badeanstalten"
 "Cigaretter"
 "Afstraffelse"
 "Angst?"
 "Mavepine"
 "Skolelærerens datter"
 "Snemanden"
 "Frække Jensen"
 "“C”"
 "Al den snak om Skønhed"
 "Skyernes skygge rammer mig"
 "Sommetider"
 "Et kys"
 "Hm."
 "Utroskab"
 "Du kunne jo ikke gøre for det"
 "Peter Plys"

Referencer 

Litteratur i 1964
Værker af Klaus Rifbjerg
Kulturkanonen
Penny Dreadful (tv-serie)

Penny Dreadful er en amerikansk-britisk thriller-tv-serie som først blev sendt på Showtime den 11. maj 2014. Det følgende år kom den anden sæson, og den tredje og sidste sæson blev sendt i maj er 2016. Serien skabt og skrevet John Logan. Exekutiv producent er Sam Mendes.

Under indspilningerne af serien blev der benyttet mange lokationer i Irland, heriblandt pubben The Stag's Head i Dublin.

Medvirkende 
 Eva Green – Vanessa Ives
 Josh Hartnett – Ethan Chandler
 Timothy Dalton – Sir Malcolm Murray
 Harry Treadaway – Victor Frankenstein
 Reeve Carney – Dorian Gray
 Rory Kinnear – John Clare/Frankensteins monster
 Billie Piper – Brona Croft/Lily
 Helen McCrory – Madam Kali
 Simon Russell Beale – Ferdinand Lyle
 Danny Sapani – Sembene
 Anna Chancellor – Claire Ives
 Olivia Llewellyn – Mina Harker
 Shazad Latif - Dr. Henry Jekyll
 Samuel Barnett - Renfield
 David Warner - Abraham Van Helsing

Kilder

Eksterne henvisninger 
 

Dramaserier fra USA
Amerikanske tv-serier fra 2010'erne
Tv-programmer fra Showtime
The Defenders (tv-serie)

The Defenders er en amerikansk netfjernsynserie udviklet for Netflix af Douglas Petrie og Marco Ramirez, baseret på en tegneserie af Marvel Comics og fire andre netfjernsynsserier: Daredevil, Jessica Jones, Luke Cage og Iron Fist. Hovedrollerne spilles af Charlie Cox, Krysten Ritter, Mike Colter og Finn Jones. Andre centrale roller spilles af Sigourney Weaver, Élodie Yung, Simone Missick, Deborah Ann Woll, Elden Henson, Carrie-Anne Moss, Scott Glenn, Rachael Taylor, Rosario Dawson og Jessica Henwick.

Medvirkende 
Charlie Cox – Matt Murdock / Daredevil
Krysten Ritter – Jessica Jones
Mike Colter – Luke Cage
Finn Jones –  Danny Rand / Iron Fist
Élodie Yung – Elektra Natchios
Sigourney Weaver –  Alexandra
Scott Glenn – Stick
Rosario Dawson – Claire Temple
Eka Darville – Malcolm Ducasse
Deborah Ann Woll – Karen Page
Elden Henson – Foggy Nelson
Carrie-Anne Moss – Jeri Hogarth
Rachael Taylor – Trish Walker
Simone Missick – Misty Knight
Jessica Henwick – Colleen Wing

Kilder

Eksterne henvisninger 

 
Dramaserier fra USA
Amerikanske tv-serier fra 2010'erne
Marvel Comics
Tv-serier fra Netflix
Marvel Cinematic Universe-serier
Min oldefars historier

Min oldefars historier er en dansk tv-serie i otte afsnit fra 2016 med instruktion og manuskript af Tone Mygind Rostbøll. Serien er for mindre børn og blev sendt på DR Ramasjang fra 7. marts 2016. I 2017 blev den fulgt op af Min mosters historier.

Min oldefars historier handler om den 5-årige dreng Theodor, der er flyttet ind hos sin oldefar, der bor på en norsk fjeldtop. Oldefar fortæller røverhistorier om sine oplevelser med barndomsvennen Tykke, og det inspirerer Theodor til egne aktiviteter og små eventyr.

Theodor spilles af Theodor Rostbøll Goldbach, mens Oldefar spilles af hans virkelige oldefar, den da 90-årige Erik Rostbøll. Tone Mygind Rostbøll, der har skrevet og instrueret serien, er Theodors mor og Erik Rostbølls barnebarn. DR Ramasjangs redaktør Pelle Møller udtalte om serien: "Med serien vil vi gerne sætte fokus på mødet mellem generationer og den fælles oplevelse og glæde, der kan opstå i dette." Fortællingerne blev efterfølgende udgivet i bogform med tekst af Tone Mygind Rostbøll og illustrationer af Peter Bay Alexandersen i 2018.

I 2017 blev der lavet en tysk remake, Felix Macht Ferien, i 8 afsnit. Her holder drengen Felix, spillet af Piet Eckert, ferie på landet hos sin bedstefar Karl, der spilles af Peter Rauch. Den tyske serie blev indspillet i Thüringen og produceret af Kinderfilm for ARD og ZDF's børnekanal KiKA.

Afsnit

Eksterne henvisninger

Noter 

Tv-serier fra 2010'erne
Dokumentarfilm fra Danmark
Børnefilm fra Danmark
Van Helsing (tv-serie)

Van Helsing er en amerikansk-canadisk fantasy horror drama tv-serie, der premiere den 23. september 2016 på Syfy i USA.

Medvirkende 
 Kelly Overton som Vanessa Van Helsing
 Jonathan Scarfe som Axel
 Christopher Heyerdahl som Sam
 David Cubitt som John
 Vincent Gale som Flesh
 Rukiya Bernard som Doc
 Trezzo Mahoro som Mohamad
 Tim Guinee som Ted
 Laura Mennell som Rebecca
 Paul Johansson som Dimitri
 Aleks Paunovic som Julius
 Hilary Jardine som Susan

Kilder

Eksterne henvisninger 
 

Dramaserier fra USA
Amerikanske tv-serier fra 2010'erne
Gyserserier fra USA
Vampyrserier
Tv-programmer fra Syfy
Stilkege-krat

Stilkegekrat er en form for bevoksning på mager, sur bund, med forholdsvis små træer, hvor stilk-eg er dominerende træart. Når stilkegene får lov til at vokse sig store, kan man tale om egeskov. Stilkegekrat er betegnelsen for en naturtype i Natura 2000-netværket, med nummeret 9190.
Stilkegekrat findes i hele Danmark, mest udpræget i de vestlige egne.

Plantearter 
 smalbladet mangeløv,
 almindlig engelsød,
 kratfladbælg,
 skovsyre,
 pillestar,
 almindelig gyldenris,
 krybende hestegræs,
 smalbladet høgeurt,
 almindelig gedeblad,
 liljekonval,
 lægeærenpris,
 blåbær,
 tormentil,
 pillestar,
 håret frytle,
 lyngsnerre,
 gyvel,
 tyttebær
 hedelyng

Kilder og henvisninger 

 Stilkegekrat (9190) på novana.au.dk
 Danske Naturtyper i det europæiske NATURA 2000 Netværk , udg. af Skov- og Naturstyrelsen i 2000, 

 
Biologi
Naturbeskyttelse
Testel (Gertrud Vasegaard)

Testellet fra 1956 er et geometrisk testel, designet af keramikeren Gertrud Vasegaard i 1956, bestående af 8 dele i hvid porcelæn: en høj, sekskantet tepotte med flet-hank, rektangelformet tedåse med lille rundt låg, ottekantet kagefad, en flødekande, og fire runde kopper uden hanke. Gertrud Vasegaard var inspireret af kinesisk håndværk og asiatisk æstetik, især ved udformning af de runde kopper uden hanke, ved tepottens hank af flet-rør, der minder stærkt om bambus, samt ved tedåsen, der ikke plejer at være del af testel i Europa. Hun var også inspireret af britiske traditioner for te, derfor kom flødekande og kagefad også med som del af stellet. De geometriske former, mangel på udsmykning af glasuren og ingen hanke på tekopperne gjorde stellet meget velegnet for industriel produktion hos Bing og Grøndahl, hvor Gertrud arbejdede siden 1945. Stellet var meget populært og kom i Kulturkanonen i 2006.

Kildehenvisninger 

Design fra Danmark
Kulturkanonen
The Brain Prize

The Brain Prize er en international hjerneforskningspris, der årligt uddeles af Lundbeckfonden til en eller flere forskere, der har udmærket sig ved et ekstraordinært bidrag til hjerneforskningen. Prisen er på 10 mio. danske kroner og er verdens største hjerneforskningspris. Prisen anerkender internationale, originale og indflydelsesrige fremskridt inden for alle områder af neurovidenskaben, herunder grundlæggende forskning i molekylære, cellulære, fysiologiske og farmakologiske mekanismer, undersøgelser af adfærd og kognition, fremskidt inden for teknologi til overvågning af nervesystemet og klinisk forskning om årsager, behandling og forebyggelse af neurologiske og psykiatriske lidelser.

Prismodtagerne vælges af eksperter inden for hjerneforskning, som besidder relevant og omfattende viden på området, og som er respekterede af det internationale videnskabelige samfund.     

Vinderne skal efter kåringen være til rådighed for dansk hjerneforskning det efterfølgende år, således at danske hjerneforskere får mulighed for at lære af internationale topforskere.

Historie 
Prisen blev første gang uddelt i 2011 med det formål at fremme interessen for hjerneforskning og stimulere dansk forskning ved at styrke samspillet med europæisk hjerneforskning og det videnskabelige grundlag for fremskidt inden for forebyggelse, diagnose og behandling af sygdomme i hjernen og nervesystemet.

Udvælgelseskomité 
 Richard Morris (formand). Professor, University of Edinburgh, Storbritannien
 Story C. Landis (næstformand). Dr., Ph.D., USA
 Joseph Coyle. Professor, McLean Hospital, Harvard, USA
 Geoffrey A. Donnan. Professor og leder, The Florey Institute of Neuroscience and Mental Health, Melbourne, Australien
 Mu-ming Poo, Professor, CAS Shanghai, China
 Ole Petter Ottersen, Karolinska Institutet, Sweden
 Philip Scheltens. Professor og leder, Alzheimer Center, Nederlandene
 Irene Tracey. Professor, Oxford Universitet, John Radcliffe Hospital, Storbritannien

Prismodtagere

Noter 

Hædersbevisninger fra Danmark
Etableret i 2010
Lundbeckfonden
Neurovidenskab
Videnskabspriser fra Danmark
Flodprinia

Flodprinia (Prinia fluviatilis) er en græssanger, der lever i vestlige Senegal, langs Niger (østlige Mali og vestlige Niger), Tchad-søens nærhed og det nordvestlige Kenya.

Noter 
  IOC World Bird List 
  Avibase - the world bird database 

Græssangere
Afrikas fugle
Charvet Place Vendôme

Charvet Place Vendôme eller blot Charvet er en fransk luksus skjortemager og skrædder der ligger på Place Vendôme 28 i Paris. Virksomheden designer, producerer og sælger skræddersyet og ready-to-wear skjorter, slips, bluser, pyjamas jakkesæt, hvilket foregår både i deres butik i Paris og internationalt via luksusforhandlere.

Charvet blev grundlagt i 1838 eller 1836 af Christofle Charvet, og det er verdens første skjortebutik. Siden 1800-tallet har man solgt skræddersyede skjorter og sytilbehør til konger, prinser og statsledere. Den fik et internationalt ry for høj kvalitet, god service go et bredt sortiment af designs og farver. Takket være deres omdømme for slips er charvet blevet en generisk betegnelse for en bestemt type silketof der bruges til slips. Deres slips er blevet rangeret som de bedste i USA.

Firmaets lange historie associeres med mange berømte kunder, hvoraf nogle har været meget betagede af mærket. Ligeledes har nogle forfattere brugt Charvet til at beskrive deres karakterers identitet.

Galleri

Referencer 

Beklædningsvirksomheder fra Frankrig
Kongelige hofleverandører
Etableret i 1838
Shohreh Aghdashloo

Shohreh Aghdashloo (født 11. maj 1952 i Teheran i Iran som Shohreh Vaziri-Tabar ) er en iransk/amerikansk skuespiller.

Karriere 

I 1970'erne i 20-årsalderen opnåede hun landsstjernestatus i sit hjemland i Iran med hovedroller i nogle fremtrædende film, ikke mindst Gozaresh (1977), der blev instrueret af den berømte Abbas Kiarostami, og som vandt kritikerprisen ved filmfestivalen i Moskva.
I 1978 vandt hun bredere anerkendelse og etablerede sig som en af Irans førende kvindelige skuespillere med filmen Sooteh-Delan (1978), instrueret af den afdøde Ali Hatami.
Under den iranske revolution i 1979 udvandrede Aghdashloo fra Iran til England for at fuldføre sin uddannelse. Hendes interesse for politik og hendes optagethed af social uretfærdighed i verden førte til, at hun tog en bachelorgrad i Internationale Studier.

Hun fortsatte med at forfølge sin skuespilkarriere, som til sidst bragte hende til Los Angeles i Californien i 1987. Hun giftede sig for anden gang (efter skilsmissen fra Aidin Aghdashoo, en berømt iransk kunstmaler) med skuespiller og manuskriptforfatter Houshang Touzie, og har siden spillet i en række af hans skuespil på nationale og internationale scener.

Men det var ikke nemt at få arbejde i Hollywood for Shohreh som en mellemøstlig skuespillerinde med en accent; hun havde roller i nogle anstændige, men ikke store film, herunder Twenty Bucks (1993), Surviving Paradise (2000) og Maryam (2002).

Hun modtog gode anmeldelser for sin medvirken i 12 episoder i den fjerde sæson af Fox Broadcasting Company's tv-serie 24 (2001) som Dina Araz, en terrorist som er undercover som en velhavende husmor og mor i Los Angeles.

Hun måtte vente nogen tid på sit gennembrud i Hollywood. Og endelig, mange år efter at have læst den anerkendte roman House of Sand and Fog, var DreamWorks i færd med at bringe historien til filmlærred.
Efter at have castet Ben Kingsley (som Massoud Amir Behrani) og Jennifer Connelly i hovedrollerne, søgte de en relativt ukendt iransk skuespillerinde til at spille Kingsleys kone Nadi.
Shohreh Aghdashloo stjal rampelyset og blev nomineret til en Oscar for bedste kvindelige birolle samt mange andre prestigefyldte priser, herunder en Independent Spirit Award som den bedste kvindelige birolle i en spillefilm, New Yorks og Los Angeles' filmkritikeres pris og flere andre.

Eksterne henvisninger 

 

Skuespillere fra Iran
Externstenene

Exterstenene (tysk Extersteine) er en særpræget klippeformation i sandsten, der ligger i Teutoburgerskoven, nær byen Horn-Bad Meinberg i Lippe-distriktet i den tyske delstat Nordrhein-Westfalen. Formationen er en såkaldt tor, der består af flere høje, smalle klippesøjler, der rejser sig stejlt fra det omkringliggende skovklædte område.

Ifølge traditionen, der går tilbage til en ide fremsat af Hermann Hamelmann i 1564, er Exterstenene et helligt område for de hedenske saksere, og stedet hvor irminsul-ikonet skulle være blive ødelagt af Karl den Store. Der er dog ingen arkæologiske beviser for, at stedet blev brugt i denne periode.

Stenen blev brugt til eneboere i middelalderen, og i højmiddelalderen lå der et kristent kapel her. Externstenrelieffet er en middelalderlig afbildning af kristus der tages ned af korset. Det er endnu til diskussion om stedet blev brugt til kristen tilbedelsen allerede fra 700- til begyndelsen af 900-tallet.

Exterstenene blev berømte da Völkisch Bewegung og nationalistiske forskere begyndte at interesse sig for stedet i slutningen af 1800-tallet og begyndelsen af 1900-tallet. Interessen nåede sit højdepunkt under nazistyret, hvor klippeformationen blev genstand for nazipropaganda. I dag er det fortsat en populær turistattraktion; stedet tiltrækker også nyhedenske og nynazistiske personer.

Litteratur 
 
 
 Hans Schmidt: Externstein-Führer. Hermann Bösmann GmbH Verlag, Detmold 1973. 
 Цибулькін В. В., Лисюк І. П. СС-Аненербе: розсекречені файли. - Київ-Хмельницький: ВАТ "Видавництво "Поділля", 2010. - С. 266-268

Eksterne henvisninger 

 Externsteine Flyer 2014 (English) from the Landesverband Lippe 

Nordrhein-Westfalen
Bjergarter
BMS Herlev Wolfpack

BMS Herlev Wolfpack er et dansk professionelt basketballhold, der er baseret i Ballerup og Herlev spiller i sæsonen 2017/2018 i Basketligaen.

Season by season

Klubbens historie 
Holdet blev skabt op til sæsonen 2014/2015 som en overbygning mellem Falcon, BMS Herlev og Glostrup Basket og deltog i sin første sæson i Basketligaen. Holdet blev i denne sæson kendt som Copenhagen Wolfpack. Efter 2014/2015 trak Falcon sig dog fra samarbejdet, og da holdet havde spillet på Falcons licens og ikke havde ressourcerne til at fortsætte i ligaen, måtte holdet derfor spille i 1. Division.
Holdet vandt 1. Division i sæson 2016/2017 og er derfor igen at finde i Basketligaen.

Eksterne henvisninger 
 Wolfpack Baskets officielle hjemmeside 

Basketballklubber i Danmark
Sport i Ballerup
Glostrup
Herlev
Lagotto romagnolo

Lagotto romagnolo (FCI #298) er en mellemstor vandhund, der stammer fra Romagna-regionen i Italien. Hunderacen er også kendt som italiensk vandhund og italiensk trøffelhund.

Hunderacer
Ultraviolet (film fra 2006)

Ultraviolet er en amerikansk film fra 2006 instrueret af Kurt Wimmer.

Medvirkende 
 Milla Jovovich som Violet Song jat Shariff
 Cameron Bright som Six
 Nick Chinlund som Daxus
 Sebastien Andrieu som Nerva
 Ida Martin som Unge Violet
 William Fichtner som Garth
 David Collier som BF-1
 Digger Mesch som Kriminalbetjent Endera
 Ryan Martin som Kriminalbetjent Breeder
 Steven Calcote som Unge Daxus

Eksterne henvisninger 
 

Amerikanske film fra 2006
Thrillerfilm fra USA
Vampyrfilm
Blodsugeren Dracula

Blodsugeren Dracula er en britisk film fra 1968 instrueret af Freddie Francis.

Medvirkende 
 Christopher Lee som Dracula
 Rupert Davies som Monsignor Ernest Mueller
 Veronica Carlson som Maria
 Barbara Ewing som Zena
 Barry Andrews som Paul
 Ewan Hooper som Priest
 Marion Mathie som Anna
 Michael Ripper som Max
 John D. Collins som Studerende

Eksterne henvisninger 
 

Britiske film fra 1968
Gyserfilm fra Storbritannien
Vampyrfilm
Dracula får blod på tanden

Dracula får blod på tanden er en britisk film fra 1970 instrueret af Peter Sasdy.

Medvirkende 
 Christopher Lee som Dracula
 Geoffrey Keen som William Hargood
 Gwen Watford som Martha Hargood
 Linda Hayden som Alice Hargood
 Peter Sallis som Samuel Paxton
 Anthony Higgins som Paul Paxton
 Isla Blair som Lucy Paxton
 John Carson som Jonathon Secker
 Martin Jarvis som Jeremy Secker
 Ralph Bates som Lord Courtley

Eksterne henvisninger 
 

Britiske film fra 1970
Gyserfilm fra Storbritannien
Vampyrfilm
Kjerre Station

Kjerre Station (Kjerre stoppested) var en jernbanestation på Numedalsbanen, der lå ved Kjerre i Rollag kommune i Norge.

Stationen åbnede som holdeplads med ekspedition af passagerer og gods 20. november 1927, da banen blev taget i brug. Den blev nedgraderet til holdeplads 1. november 1957. Trafikken på strækningen mellem Rollag og Rødberg, hvor stationen ligger, blev indstillet 1. januar 1989, hvorved stationen blev nedlagt.

Stationsbygningen blev opført allerede i 1921 efter tegninger af NSB Arkitektkontor. I 1996 blev den købt af en fond, og den fungerer nu som lejr for Frogner skole.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1927
Ophørt i 1989
Kravikfjord Station

Kravikfjord Station (Kravikfjord holdeplass) var en jernbanestation på Numedalsbanen, der lå ved Sunde i Nore og Uvdal kommune i Norge.

Stationen blev oprettet som trinbræt 20. november 1927, da banen blev taget i brug. Trafikken på strækningen mellem Rollag og Rødberg, hvor stationen ligger, blev indstillet 1. januar 1989, hvorved stationen blev nedlagt.

Stationsbygningen er en ombygget barak fra anlæggelsen af banen. Den er senere solgt fra.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1927
Ophørt i 1989
Lampeland Station

Lampeland Station (Lampeland stasjon) var en jernbanestation på Numedalsbanen, der lå ved byområdet Lampeland i Flesberg kommune i Norge.

Stationen åbnede 20. november 1927, da banen blev taget i brug. Den blev nedgraderet til ubemandet trinbræt 1. januar 1971, og i 1980 fik den status som sidespor med trinbræt. Persontrafikken på banen blev indstillet 1. januar 1989, hvorved stationen blev nedlagt.

Stationsbygningen blev opført i 1924 efter tegninger af NSB Arkitektkontor. Den er i nyere tid blevet solgt fra til private.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1927
Ophørt i 1989
Sommerfugledalen

Sommerfugledalen: Et requiem er en dansk digtsamling af Inger Christensen udgivet i 1991 på Brøndums Forlag.

Samlingen består af 15 digte på den klassiske sonetform, det vil sige med 14 linjer fordelt på to strofer à fire linjer og to strofer à tre linjer. Sonetterne er rimede, og sidste linje i en sonet gentages som første linje i den næste. Dette gælder for de første 14 af digtene, mens det femtende består af førstelinjerne fra de øvrige 14 - denne betegnes som mestersonetten.

Med sommerfuglene som et gennemgående element reflekterer subjektet over sit forhold til naturen og livets forløb, især dødens komme. Geografisk kommer digtet til den makedonske dal Brajčino samt Vejle og Skagen.

Komponisten Svend Nielsen har skrevet et vokalværk til digtene, som er indspillet af Ars Nova-koret dirigeret af Tamás Vető.

Sommerfugledalen er optaget i Kulturkanonen i 2006.

Referencer

Eksterne henvisninger 
 Sommerfugledalen - sangtekst , dr.dk

Litteratur i 1991
Digte fra Danmark
Kulturkanonen
Abraham Lincoln: Vampire Hunter

Abraham Lincoln: Vampire Hunter er en amerikansk film fra 2012 instrueret af Timur Bekmambetov.

Medvirkende 

 Benjamin Walker som Abraham Lincoln
 Dominic Cooper som Henry Sturgess
 Anthony Mackie som William Johnson
 Mary Elizabeth Winstead som Mary Todd Lincoln
 Rufus Sewell som Adam
 Marton Csokas som Jack Barts
 Jimmi Simpson som Joshua Speed
 Joseph Mawle som Thomas Lincoln
 Robin McLeavy som Nancy Lincoln
 Erin Wasson som Vadoma

Eksterne henvisninger 
 

Amerikanske film fra 2012
Gyserfilm fra USA
Vampyrfilm
Engelsksprogede film